Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Yhdysvallat tehostaa pyrkimyksiä -
laajentaa Israelin rauhanomaista integroitumista Lähi-itään.
Israelin ulkoministeri Eli Cohen -
päätti nelipäiväisen valtiovierailunsa Filippiineillä ja Etelä-Koreassa -
ja korosti: "Irania on estettävä muuttumasta Pohjois-Korea 2.0:ksi."
IAEA:ta huolettaa, että Iran saattaa olla kehittämässä ydinaseohjelmaa.
Siitä huolimatta Yhdysvaltojen kerrotaan -
järjestelevän kulissien takana väliaikaista sopimusta Iranin kanssa.
Yhdysvallat seisoo Israelin rinnalla -
ja pyrkii edistämään sen integroitumista Lähi-itään.
Perustana ovat Egyptin ja Jordanian sekä Abraham-sopimuksiin kuuluvien -
maiden kanssa solmitut rauhansopimukset.
USA:n varapresidentti Kamala Harris puhui -
Israelin 75-vuotisitsenäisyyspäivän juhlatilaisuudessa -
Israelin suurlähetystössä Washingtonissa.
Hän korosti, että sitoutuminen Israelin turvallisuuteen -
on USA:n strateginen intressi ja oikea tapa toimia.
USA―Israel-suhteen ytimessä on -
Yhdysvaltain raudanluja sitoutuminen Israelin turvallisuuteen.
Tämä sitoumus -
ei ole kestävä ainoastaan siksi, -
että se on USA:n strateginen intressi, vaan siksi, että se on oikein.
Harris hyödynsi tilaisuutta -
suomimalla puheessaan Israelin hallituksen oikeusuudistushanketta.
USA―Israel-suhteen perustana on käsitys vahvoihin instituutioihin, -
valtaa rajoittaviin sääntöihin -
ja riippumattomaan oikeuslaitokseen nojaavasta demokratiasta.
Israelin nykyjohdolle tämä käsitys ei näytä sopivan, Harris väitti.
Israelin ulkoministeri Eli Cohen -
vastasi Harrisin kommentteihin Israelin Kan-radion haastattelussa: -
"Jos Harrisilta olisi kysytty, -
mikä häntä oikeusreformissa tarkalleen ottaen häiritsee, -
hän ei olisi osannut mainita yhtään yksittäistä asiaa."
Tämä johti siihen, että USA:n Israelin-lähettiläs Tom Nides -
kehotti Cohenia julkaisemaan lausunnon ja tarkentamaan, -
ettei tällä ole mitään Yhdysvaltain varapresidenttiä vastaan.
Ministeri Cohen noudatti kehotusta ja kirjoitti Twitter-tilillään: -
"Kunnioitan syvästi liittolaistamme Yhdysvaltoja -
ja varapresidentti Harrisia, joka on todellinen Israelin ystävä."
Cohen korosti, että oikeusuudistus on Israelin sisäinen asia, -
jonka prosessi on vielä kesken. Hän myös toisti, -
että Israel pysyy demokraattisena ja liberaalina valtiona, -
jollainen se on aina ollut.
Varapresidentti Harris peräänkuulutti Washingtonissa lisäksi tarvetta -
hyödyntää aiempia sopimuksia Israelin integroimiseksi Lähi-itään.
Hallintomme uskoo, -
että Israelin, Lähi-idän ja USA:n turvallisuuden edistämiseksi -
meidän on jatkettava -
integroidumman ja yhdentyneemmän Lähi-idän rakentamista.
Siksi aiomme jatkaa Israelin -
Egyptin, Jordanian, Arabiemiraattien, Bahrainin ja Marokon kanssa -
solmimien rauhansopimusten kehittämistä.
Biden-Harris-hallinto aikoo jatkaa sellaisen maailman rakentamista, -
jossa israelilaiset ja palestiinalaiset voivat elää turvassa -
ja nauttia yhtäläisestä vapaudesta, vauraudesta ja demokratiasta.
Uskomme, -
että paras keino saavuttaa tämä tavoite on kahden valtion ratkaisu.
Bidenin hallinto ajaa edelleen kansainvälisesti tavoiteltua -
kahden valtion ratkaisua Israelin―palestiinalaisten konfliktiin.
Jerusalemilla ja Ramallahilla -
taas ei näytä olevan poliittista tahtoa ryhtyä konkreettiseen vuoropuheluun.
Israelin puolustuslaitos ja palestiinalaisten turvallisuuskoneisto -
sen sijaan koordinoivat tiiviisti toimiaan -
islamistiseen Hamasiin, Iranin tukemaan Islamilaiseen jihadiin -
ja muihin ryhmiin kytkeytyviä palestiinalaisia terrorisoluja vastaan.
Palestiinalaishallinnon intresseissä on säilyttää ote Länsirannan Juudeassa, -
Samariassa ja Jordaninlaaksossa asuvista palestiinalaisista.
Israelin tavoitteena taas on estää -
kansalaisiinsa ja alueeseensa kohdistuvat iskut sekä tehdä tyhjäksi -
Iranin ja Muslimiveljeskunnan pesiytyminen kyseisille alueille.
Vajaa kuukausi sitten -
Iranin vallankumouskaartin komentaja, kenraalimajuri Ismail Qa'ani julkaisi -
useiden palestiinalaisten terrori- järjestöjen nettisivuilla kirjeen, -
jossa hän alleviivasi Iranin vankkumatonta tukea -
palestiinalaisryhmille, jotka valitsevat väkivallan tien Israelia vastaan.
Kenraali Qa'ani ilmoitti myös, -
että Iran tukee palestiinalaisten "vastarinta-akselia" -
kaikin mahdollisin keinoin, -
kunnes Israelista saavutetaan "lopullinen suuri voitto".
Hamasin johto ilmaisi kiitollisuutensa -
Iranin varauksettomasta ja strategisesta tuesta.
Hamas julisti: "Iran tarjoaa vankan perustan -
palestiinalaisten vastarinnalle ja vastarinta-akselille -
kamppailussa sionistivihollista ja Amerikan hegemoniaa vastaan."
Israelin turvallisuuslaitos ei seiso toimettomana, -
kun Iran pyrkii käyttämään hyväkseen palestiinalaisten tyytymättömyyttä -
palestiinalaishallintoa ja sen johtajaa, presidentti Abbasia kohtaan.
Osana operaatio Aallonmurtajaa IDF, Shin Bet ja rajapoliisin erikoisjoukot -
suorittivat mittavia terrorisminvastaisia toimia -
Juudeassa, Samariassa ja Jordaninlaaksossa.
Kolmen viime vuorokauden aikana -
pidätettiin kaikkiaan 32 terrorismista epäiltyä henkilöä.
Israelin joukkoja kohti ammuttiin -
ja heiteltiin kotitekoisia räjähteitä ja palopommeja useampaan otteeseen, -
mutta henkilövahingoilta säästyttiin.
Sen sijaan useita palestiinalaisia asemiehiä loukkaantui -
tulitaistelussa Ramallahin lähellä.
Muihin uutisiin. Israelin ulkoministeri Eli Cohen päätti eilen illalla -
4-päiväisen vierailunsa Filippiineillä ja Etelä-Koreassa.
Maanantaina Manilaan saapuneesta Cohenista tuli ensimmäinen -
Manilassa 56 vuoteen vieraillut israelilainen ulkoministeri.
Tapaamisissa presidentti Bongbong Marcosin -
ja ulkoministeri Enrique Manalon kanssa pääaiheita olivat -
Israelin ja Filippiinien kahdenvälisten suhteiden vahvistaminen -
sekä molempia maita koskettavat globaalit turvallisuusaiheet.
Manilasta ministeri Cohen matkusti Etelä-Koreaan, -
missä hän tapasi virkaveljensä Park Jinin. Ulkoministerit keskittyivät -
maiden ripeästi vahvistuvaan talouskumppanuuteen, -
joka on kasvanut 20 prosenttia pelkästään vuodesta 2021.
Keskustelua käytiin lisäksi -
molempia maita koskettavista turvallisuushaasteista, -
kuten Pohjois-Koreasta ja Iranista. Vierailunsa aikana Cohen kävi -
Pohjois- ja Etelä-Korean välisellä demilitarisoidulla vyöhykkeellä, -
missä hän alleviivasi -
tarvetta estää Irania muuttumasta "Pohjois-Korea 2.0:ksi".
Olemme -
Pohjois- ja Etelä-Korean välisellä demilitarisoidulla vyöhykkeellä.
Tämä on yksi maailman herkimmistä rajoista.
Sen toisella puolella on liberaali, valistunut ja demokraattinen maailma,
toisella taas ydinaseistettu diktatuuri,
joka ei ole uhka ainoastaan Etelä-Korealle vaan koko maailmalle.
Maailman pitää varmistaa se, että Iran ei muutu Pohjois-Korea 2.0:ksi.
Vaaditaan tiukkoja diplomaattisia päätöksiä, -
jotta Iranista ei tule maailman vakautta uhkaavaa ydinasevaltaa.
Kansainvälisen atomienergiajärjestön johtokunnan neljännesvuosikokouksen
on määrä päättyä Wienissä perjantaina.
Jäsenmaat eivät ryhtyneet rankaisu- toimiin Iranin ydinohjelman vuoksi.
IAEA katsoo kuitenkin yksiselitteisesti,
että Iranin uhmakkailla ydintoimilla ei ole uskottavaa siviilitarkoitusta.
Yhdysvallatkin myöntää asian.
Pääjohtaja Grossin uusimmasta raportista ilmenee, -
että Iran jatkaa ydintoimintojensa laajentamista tavalla, -
jolla ei ole mitään uskottavaa siviilitarkoitusta.
Uskomme IAEA:n tehneen kovasti töitä saadakseen Iranilta vastauksia -
ydinmateriaalivalvontaa ja velvoitteita koskeviin kysymyksiin.
Pidämme tervetulleena IAEA:n ja Iranin välille saatua sopua siitä, -
että Iranin rikastuslaitoksiin tehtäviä tarkastuksia lisätään ja tehostetaan.
Yhteistyö Iranin puolelta on kuitenkin erittäin puutteellista -
eikä ainakaan vastaa johtokunnan marraskuussa esittämiä odotuksia.
Kehotammekin Irania täyteen yhteistyöhön IAEA:n kanssa -
ja noudattamaan maaliskuun yhteis- lausuntoon liittyviä sitoumuksiaan.
Kiitos seurasta.
Jos ohjelmamme ovat siunanneet sinua, harkitsethan lahjoittamista.
Tuotantomme nojaa täysin katsojien lahjoituksiin.
Lahjoituksien avulla voimme ylläpitää tuotantoamme täällä Jerusalemissa.
Kannustan rukoilemaan vainottujen veljiemme ja sisartemme puolesta -
sekä rauhaa Jerusalemille ja pelastusta Israelille.
Olen Jonathan Hessen.
Siunattua illanjatkoa. Nähdään huomenna, jos Luoja suo.
Suomennos: Sirpa Kaukonen